**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2024. március 14-i ülésére

**Tárgy: Tájékoztató Kisbér csapadékvíz-elvezetésének fejlesztése elnevezésű projekt állásáról**

***Projekt címe: Kisbér csapadékvíz-elvezetésének fejlesztése***

***Projekt azonosító száma: TOP\_PLUSZ-1.2.1-21-KO1-2022-00012***

**Tisztelt Képviselő-testület!**

A legutóbbi tájékoztató óta történt fejleményeket az alábbiakban ismertetem.

Megérkezett a végleges vízjogi létesítési engedély. Az eljáró hatóság az egyik hántai helyszín helyrajzi számát elírta az engedélyben, így azt javíttatnunk kellett az eljáró hatósággal. A javított vízjogi létesítési engedély 2024. 02. 02. napján vált véglegessé.

Kisbér Város Önkormányzatának 263/2023. (X. 12.) KVÖKt. határozata alapján a MeViTo Mérnökiroda Kft.-vel (2085 Pilisvörösvár, Harcsa köz 1.) megkötöttük a műszaki ellenőrzésre vonatkozó megbízási szerződést. A műszaki ellenőr a kivitelezésre vonatkozó közbeszerzési eljárásban is közreműködik, a bíráló bizottságban a műszaki szakértelmet képviseli.

A közbeszerzési eljárás lebonyolítására a konzorciumi tag KEM Területfejlesztési Kft. szerződött egy gazdasági szereplővel, tekintettel arra, hogy a projekt lebonyolítására kötött konzorciumi megállapodás szerint ez az ő feladata, az ő költségsorán szerepel.

Információink szerint a közbeszerzési eljárás kiírásának előkészítése zajlik. Kisbér Város Önkormányzata részéről a rendelkezésünkre álló anyagokat (tervdokumentáció, engedély…) átadtuk a lebonyolítónak.

A projekt teljesítésével kapcsolatos 1. mérföldkő dokumentumai a KEM Területfejlesztési Kft.-n keresztül 2024. januárjában benyújtásra kerültek a MÁK-hoz.

Kérem a tájékoztatás szíves tudomásulvételét.

Kisbér, 2024. március 8.

 Sinkovicz Zoltán sk.